**BESEDILO ZA PODPISNO TABLICO**

1. Izjavljam, da želim postati član/ica Miklošičeve knjižnice - FPNM oz. knjižnično-informacijskega sistema Univerze v Mariboru ter da sem seznanjen/a in sprejemam pogoje poslovanja knjižnice, kot so navedeni v Knjižničnem redu Miklošičeve knjižnice - FPNM.

2. Seznanjen/a sem, da z vpisom v eno od knjižnic Univerze v Mariboru, lahko uporabljam storitve vseh knjižnic v knjižnično-informacijskem sistemu Univerze.

3. Seznanjen/a sem, da je upravljavec osebnih podatkov Filozofska fakulteta/Pedagoška fakulteta/Fakulteta za naravoslovje in matematiko, ki bo vse moje osebne podatke varoval v skladu z Uredbo (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov (Splošna uredba o varstvu podatkov) in drugimi predpisi s področja varstva osebnih podatkov.

4. S podpisom soglašam, da knjižnica za potrebe poslovanja skladno z Zakonom o knjižničarstvu (ZKnj-1, UL RS, 87/01, 92/15) zbira in obdeluje moje osebne podatke (ime in priimek, datum rojstva, naslov stalnega oz. začasnega bivališča, kategorijo člana, podatke za obveščanje) za čas mojega članstva v knjižnici ter še največ eno leto od poteka članstva oz. od dne, ko knjižnici poravnam vse obveznosti.

5. Seznanjen/a sem, da imam glede osebnih podatkov, ki se nanašajo name, pravico seznanitve, dopolnitve, popravka, omejitve obdelave, izbrisa, prenosljivosti in ugovora (vključno s pravico do pritožbe pri Informacijskem pooblaščencu in sodnim varstvom pravic). Seznanjen/a sem, da uveljavljanje pravic omejitve obdelave, izbrisa in ugovora ne sme omejiti obdelave osebnih podatkov v skladu z zakonodajo s področja knjižničarstva. Seznanjen/a sem, da lahko svoje pravice iz naslova varovanja osebnih podatkov uveljavljam pisno pri upravljavcu podatkov Filozofski fakulteti na e-naslovu biserka.hojnik@um.si; Pedagoški fakulteti na e-naslovu borka.duric@um.si; Fakulteti za naravoslovje in matematiko na e-naslovu kadrovska.fnm@um.si.

6. Pooblaščena oseba za varstvo podatkov Univerze v Mariboru je doc. dr. Miha Dvojmoč (dpo@um.si).

7. S svojim podpisom potrjujem, da so podani osebni podatki resnični in da bom o vsaki spremembi osebnih podatkov knjižnico obvestil/a v 8 (osmih) dneh po nastali spremembi, sicer bom sam nosil/a morebitne posledice, ki bi nastale zaradi netočnih podatkov.

Kraj in datum: Podpis člana/odgovorne osebe: